ΔΙΑΤΑΞΗ ΤΟΥ ΠΡΟΕΔΡΟΥ ΤΟΥ ΤΡΙΤΟΥ ΤΜΗΜΑΤΟΣ ΤΗΣ 13ΗΣ ΔΕΚΕΜΒΡΙΟΥ 1982. - HENRI DE COMPTE ΚΑΤΑ ΕΥΡΩΠΑΙΚΟΥ ΚΟΙΝΟΒΟΥΛΙΟΥ. - ΥΠΟΘΕΣΗ 293/82 R.



Συλλογή της Νομολογίας του Δικαστηρίου 1982 σελίδα 04331



Περίληψη

Διάδικοι

Σκεπτικό της απόφασης

Διατακτικό



Λέξεις κλειδιά

Διαδικασία λήψεως ασφαλιστικών μέτρων — Αναστολή εκτελέσεως — Προσωρινά μέτρα — Προϋποθέσεις λήψεως

( Κανονισμός διαδικασίας , άρθρο 83 , παράγραφος 2 )

Περίληψη

Η αναστολή εκτελέσεως καί τά άλλα προσωρινά μέτρα πού δύναται νά διατάσσει τό Δικαστήριο , δύνανται νά λαμβάνονται μόνο άν τά πραγματικά καί νομικά γεγονότα , τών οποίων γίνεται σχετικώς επίκληση , δικαιολογούν εκ πρώτης όψεως τή λήψη τους . Πρέπει επίσης τά μέτρα αυτά νά ειναι επείγοντα υπό τήν έννοια οτι πρέπει νά λαμβάνονται καί νά παράγουν τά αποτελέσματά τους ήδη πρίν από τήν απόφαση επί τής ουσίας γιά νά αποφευχθεί η πρόκληση σοβαρής καί ανεπανόρθωτης βλάβης στό διάδικο πού τά ζητεί . Πρέπει , τέλος , νά ειναι προσωρινά υπό τήν έννοια οτι δέν προδικάζουν τήν απόφαση επί τής ουσίας .

Διάδικοι

Στήν υπόθεση 293/82 R ,

HENRI DE COMPTE , τέως προϊστάμενος τού τμήματος «Ταμείο καί Λογιστική Υπηρεσία» καί υπόλογος τού Ευρωπαϊκού Κοινοβουλίου , κάτοικος Λουξεμβούργου , 10 , avenue Guillaume , εκπροσωπούμενος από τόν Gaston Vogel , δικηγόρο Λουξεμβούργου ,

προσφεύγων ,

κατά

ΕΥΡΩΠΑΪΚΟΥ ΚΟΙΝΟΒΟΥΛΙΟΥ , εκπροσωπούμενου από τόν M . Peter , προϊστάμενο τού τμήματος Νομικών Διοικητικών Υποθέσεων , επικουρούμενο από τόν Alex Bonn , δικηγόρο Λουξεμβούργου ,

καθ’ ου ,

Σκεπτικό της απόφασης

1 Σύμφωνα μέ τό άρθρο 185 τής συνθήκης , οι προσφυγές στό Δικαστήριο δέν έχουν ανασταλτικό αποτέλεσμα . Τό Δικαστήριο ομως δύναται άν κρίνει οτι επιβάλλεται από τίς περιστάσεις , νά διατάξει τήν αναστολή εκτελέσεως τής προσβαλλομένης πράξεως . Δύναται επίσης δυνάμει τού άρθρου 186 τής συνθήκης νά διατάξει τά αναγκαία προσωρινά μέτρα .

2 Σύμφωνα μέ τό άρθρο 83 , παράγραφος 2 , τού κανονισμού διαδικασίας , η αναστολή εκτελέσεως καί η απόφαση πού διατάσσει τή λήψη προσωρινών μέτρων εξαρτώνται από τήν υπαρξη περιστάσεων πού θεμελιώνουν τό επείγον τής υποθέσεως καί τούς ισχυρισμούς πού δικαιολογούν εκ πρώτης όψεως τή λήψη τών μέτρων αυτών .

3 Από τήν πάγια νομολογία τού Δικαστηρίου προκύπτει οτι τά μέτρα αυτού τού είδους δύνανται νά λαμβάνονται μόνο άν τά πραγματικά καί νομικά γεγονότα , τών οποίων γίνεται σχετικώς επίκληση , δικαιολογούν εκ πρώτης όψεως τή λήψη τους . Πρέπει επίσης τά μέτρα αυτά νά ειναι επείγοντα υπό τήν έννοια οτι πρέπει νά λαμβάνονται καί νά παράγουν τά αποτελέσματά τους ήδη πρίν από τήν απόφαση επί τής ουσίας γιά νά αποφευχθεί η πρόκληση σοβαρής καί ανεπανόρθωτης βλάβης στό διάδικο πού τά ζητεί . Πρέπει , τέλος , νά ειναι προσωρινά υπό τήν έννοια οτι δέν προδικάζουν τήν απόφαση επί τής ουσίας .

4 Πρέπει λοιπόν νά εξετασθεί η αίτηση αναστολής τού προσφεύγοντος υπό τό φώς αυτών τών σκέψεων .

5 Τό άρθρο 87 τού κανονισμού υπηρεσιακής καταστάσεως , οπως καί τό παράρτημα ΙΧ , προβλέπει οτι οι βαρειές κυρώσεις πού αναφέρονται στό άρθρο 86 , δεύτερη παράγραφος , ε ) ως η ), δέν δύναται νά επιβληθούν παρά μόνο μετά από αιτιολογημένη γνώμη τού πειθαρχικού συμβουλίου . Σύμφωνα μέ τό άρθρο 87 , δεύτερη παράγραφος , η διαδικασία αυτή κινείται μέ πρωτοβουλία τής αρμοδίας γιά τούς διορισμούς αρχής μετά από ακρόαση τού ενδιαφερομένου .

6 Κατά τήν συνεδρίαση στή διαδικασία τών ασφαλιστικών μέτρων , οι διάδικοι υποστήριξαν δύο ριζικά αντίθετες ερμηνείες τής διατάξεως αυτής . Κατά τόν προσφεύγοντα , η ακρόαση πρέπει νά γίνεται ειδικά γιά τούς σκοπούς τού άρθρου 87 , τόν δέ υπάλληλο πρέπει νά ακούσει είτε η αρμόδια γιά τούς διορισμούς αρχή ( εν προκειμένω , ο πρόεδρος τού Κοινοβουλίου ), είτε πρόσωπο , στό οποίο ανατίθεται ειδικά τό καθήκον αυτό . Καμμία από τίς προϋποθέσεις αυτές δέν ετηρήθη . Ναί μέν μεταξύ τού προσφεύγοντος καί τών ιεραρχικώς προϊσταμένων του εδόθησαν εξηγήσεις οσον αφορά τά διάφορα σημεία , αυτό ομως έγινε στό πλαίσιο διοικητικής ερεύνης , γιά νά δυνηθεί τό Κοινοβούλιο νά απαντήσει στίς παρατηρήσεις πού ειχε διατυπώσει τό Ελεγκτικό Συνέδριο καί νά διαρρυθμίσει τήν εσωτερική του οργάνωση καί όχι στό πλαίσιο πειθαρχικής ερεύνης .

Επί πλέον , τό Κοινοβούλιο δέν έδωσε ποτέ στόν προσφεύγοντα τήν ευκαιρία νά διατυπώσει τίς παρατηρήσεις του οσον αφορά τό κυριότερο έγγραφο τού φακέλου τής υποθέσεως , επί τού οποίου εστηρίχθη η πειθαρχική διαδικασία , δηλαδή τήν έκθεση τών εμπειρογνωμόνων λογιστών Moret καί Limperg , πού ειχε κοινοποιηθεί μόλις μέ τό έγγραφο τού προέδρου τής 30ής Σεπτεμβρίου 1982 .

7 Τό Κοινοβούλιο υποστηρίζει τήν ερμηνεία , κατά τήν οποία αρκεί η ακρόαση νά γίνεται στό πλαίσιο τής προκαταρτικής έρευνας , βάσει τής οποίας η αρχή αποφασίζει νά κινήσει τήν πειθαρχική διαδικασία .

8 Η πειθαρχική διαδικασία περιλαμβάνει πολλές εγγυήσεις . Στήν περίπτωση βαρέων κυρώσεων ο υπάλληλος δικαιούται νά ακουσθεί τρείς φορές , μιά πρώτη φορά πρίν , μιά δεύτερη φορά κατά τή διάρκεια καί μιά τρίτη φορά μετά τή συνεδρίαση τού πειθαρχικού συμβουλίου . Ο κανονισμός υπηρεσιακής καταστάσεως επιβάλλει κατά τρόπο επιτακτικό καί αναμφισβήτητο , τήν προηγουμένη ακρόαση του υπαλλήλου πρίν από τήν λήψη τής αποφάσεως γιά τήν κίνηση τής πειθαρχικής διαδικασίας . Γιά νά γίνει δυνατή η ακρόαση τού υπαλλήλου , πρέπει όχι μόνο νά έχει τήν ευκαιρία νά διατυπώσει τίς παρατηρήσεις επί τού ενός ή τού άλλου σημείου , αλλά καί νά γνωρίζει οτι αυτό γίνεται στό πλαίσιο τής πειθαρχικής διαδικασίας καί όχι στό σύνηθες πλαίσιο τής παροχής εξηγήσεων πρός τούς ιεραρχικώς προϊσταμένους του .

9 Εν προκειμένω , οταν τό Κοινοβούλιο ερωτήθη άν κατά τήν διάρκεια τής προκαταρκτικής έρευνας ο προσφεύγων ειχε προειδοποιηθεί οτι τό Κοινοβούλιο θά ηδύνατο νά αποφασίσει τήν κίνηση πειθαρχικής διαδικασίας εναντίον του καί οτι οι παρατηρήσεις του θά ελαμβάνοντο υπόψη προκειμένου νά αποφασισθεί ενδεχομένως η κίνηση τής διαδικασίας αυτής , δέν ηδυνήθη νά απαντήσει .

10 Αυτή η έλλειψη θετικής απαντήσεως δημιουργεί , στό στάδιο αυτό , αβεβαιότητα ως πρός ενα σημαντικό στοιχείο . Επομένως , οφείλει ο δικαστής τής ουσίας καί όχι ο δικαστής κατά τή διαδικασία τών ασφαλιστικών μέτρων νά αποφανθεί οριστικά επί τού σημείου αυτού . Απόφαση υπέρ τού προσφεύγοντος υπάρχει κίνδυνος νά υπεισέλθει στήν αρμοδιότητα αυτή καί νά προδικάσει τήν απόφαση επί τής ουσίας .

11 Επί πλέον , η πειθαρχική διαδικασία τού είδους αυτού διαρρυθμίζεται προκειμένου νά επιτρέψει στό όργανο νά εκθέσει τά πραγματικά περιστατικά πού προσάπτονται στόν υπάλληλο , στόν δέ τελευταίο νά επικαλεσθεί τά δικαιώματα υπερασπίσεώς του καί ενδεχομένως νά απαλλαγεί από τίς υπόνοιες πού τόν βαρύνουν . Εν προκειμένω , ελλείψει προφανούς καί κατάφωρης παραβιάσεως επιτακτικού κανόνος , δέν υπάρχει σοβαρή καί ανεπανόρθωτη ζημία , ικανή νά δικαιολογήσει τά αιτούμενα μέτρα . Πρέπει νά σημειωθεί , σχετικώς , οτι ολα τά επιχειρήματα τού προσφεύγοντος οσον αφορά τήν έλλειψη ακροάσεως σύμφωνα μέ τό άρθρο 87 καί τά αντίστοιχα έννομα αποτελέσματα , διατηρούνται γιά τήν περίπτωση επιβολής εις βάρος του πειθαρχικής ποινής .

12 Ακόμα καί άν , οπως ισχυρίσθηκε ο προσφεύγων , στό πλαίσιο τής χρηστής διοικήσεως , ειναι φανερές οι δυσχέρειες πού προκαλεί η ακύρωση μιάς περατω θείσης πειθαρχικής διαδικασίας λόγω προκαταρκτικών τυπικών ελαττωμάτων , η διαδικασία τών ασφαλιστικών μέτρων δέν δύναται νά παρακωλύσει ενα κοινοτικό όργανο από τού νά αναλάβει αυτόν τόν κίνδυνο . Μάλιστα , αντίθετα μέ οσα ισχυρίζεται τό Κοινοβούλιο , τό όργανο αυτό δύναται , άν τό κρίνει σκόπιμο βάσει τών ανωτέρω σκέψεων , νά επανεξετάσει τήν απόφασή του , μέ τήν οποία εκίνησε τήν πειθαρχική διαδικασία , αφού σύμφωνα μέ τήν πάγια νομολογία τού Δικαστηρίου , κάθε νόμιμη απόφαση πού δέν έχει δημιουργήσει κεκτημένα δικαιώματα δύναται νά ανακληθεί .

Διατακτικό

Διά ταύτα

Ο ΠΡΟΕΔΡΕΥΩΝ ΤΟΥ ΤΡΙΤΟΥ ΤΜΗΜΑΤΟΣ

διατάσσει :

1 ) Απορρίπτει τήν αίτηση λήψεως ασφαλιστικών μέτρων .

2)Επιφυλάσσεται ως πρός τά δικαστικά έξοδα .